**תזכיר חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח – 2018, פרק \_\_': הסרת חסמים ביבוא אישי**

תזכיר זה מיישם את החלטות הממשלה מיום 11 בינואר 2018, והוא צפוי לעלות על סדר יומה של ועדת השרים המיוחדת לעניין התכנית הכלכלית לשנת 2019, לאחר המועד האחרון למתן הערות הציבור.

 **שם החוק המוצע**

תזכיר חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח – 2018, פרק \_\_': הסרת חסמים ביבוא אישי.

1. **מטרת החוק המוצע והצורך בו**

במסגרת החלטת הממשלה מס' 2754 מיום 18 ביוני 2017, שעניינה הפחתת יוקר המחייה והגברת התחרות ביבוא מוצרים באמצעות יבוא אישי, הוקמה ועדה בין משרדית שתפקידה היה לבחון את החסמים הקיימים ביבוא אישי של מוצרים ולהציע צעדים במטרה להגביר את התחרות ובתוך כך להוזיל את יוקר המחייה. הוועדה מצאה כי אחד החסמים ליבוא אישי הוא שלא קיימת הגדרה ברורה מהי ה-"כמות סבירה" אשר מותרת לגבי ייבוא של מוצרים שנועדו לשימוש אישי או משפחתי. הוועדה המליצה, בין היתר, על קביעת כלל ברור לגבי הכמות הסבירה של מוצרים שניתן לייבא בייבוא אישי (להלן - **כלל היבוא האישי**).

1. **עיקרי החוק המוצע**

**לסעיף 1**

חוק רישוי שירותים ומקצועות בענף הרכב, התשע"ו-2016 (להלן- **חוק רישוי שירותים**), מסדיר את השירותים והעיסוקים בענף הרכב, לרבות בתחום הייצור והייבוא. סעיף 112 לחוק רישוי שירותים קובע את התנאים שיחולו על יבוא אישי של מוצרי תעבורה. מוצע להגדיל את הכמויות שניתן לייבא ביבוא אישי, על מנת שיתאים לכלל היבוא האישי, ולקבוע, לגבי יבוא מוצרי תעבורה שאינם טעונים קבלת רישיון, כי ניתן יהיה לייבא חמישה מוצרי תעבורה מאותו סוג במשלוח, וזאת במקום הכלל הקבוע היום – ארבעה מוצרי תעבורה מאותו סוג בשנה. באשר למוצרי תעבורה הטעונים קבלת רישיון מוצע לקבוע כי ניתן יהיה לייבא חמישה מוצרי תעבורה בשנה, וזאת במקום ארבעה מוצרים כקבוע היום.

**לסעיף** **2**

סעיף 9 לחוק התקנים, התשי"ג-1953, קובע, בין היתר, כי לא ייבא אדם מצרך שמפרט שלו נקבע כתקן רשמי, אלא אם הוא עומד בדרישות התקן הרשמי. על מנת להקל על דרישה זו בעת ייבוא של מוצרים המיועדים לצרכי שימוש אישי או משפחתי, מוצע לקבוע כי מוצרים מסוימים יהיו פטורים מחובת עמידה בדרישות תקן רשמי אם הם מיועדים לשימוש אישי או משפחתי.

1. **השפעת תזכיר החוק המוצע על החוק הקיים**

יתוקנו חוק רישוי שירותים ומקצועות בענף הרכב, התשע"ו-2016 וחוק התקנים, התשי"ג-1953.

1. **השפעת תזכיר החוק המוצע על תקציב המדינה**

אין.

1. **השפעת תזכיר החוק המוצע על תקנים במשרדי הממשלה וההיבט המינהלי**

אין.

1. **להלן תזכיר נוסח החוק המוצע :**

**תזכיר חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח**

|  |  |  |
| --- | --- | --- |
|  |  | פרק \_: הסרת חסמים ביבוא אישי |
| תיקון חוק רישוי שירותים ומקצועות בענף הרכב |  | בחוק רישוי שירותים ומקצועות בענף הרכב, התשע"ו-2016[[1]](#footnote-2) (בפרק זה - חוק רישוי שירותים ומקצועות בענף הרכב(, בסעיף 112(א) - |
|  |  |  | 1. במקום "ארבעה" יבוא "חמישה", ובמקום "בשנה" יבוא "במשלוח";
 |
|  |  |  | 1. בפסקה (5), במקום "מארבעה" יבוא "מחמישה".
 |
| תיקון חוק התקנים |  | בחוק התקנים, התשי"ג-1953[[2]](#footnote-3) (בפרק זה – חוק התקנים)-  |
|  |  |  | אחרי סעיף 8(ב) יבוא: |
|  |  |  |  | "(ב1) בכל אכרזה לפי סעיף קטן (א) יצוין האם המצרך הכלול בתקן הרשמי עומד בדרישות סעיף 9(א4)(1)."; |
|  |  |  | בסעיף 9, אחרי סעיף קטן (א3) יבוא: |
|  |  |  | "(א4) | 1. על אף האמור בסעיף קטן (א), מצרך המיועד לשימוש אישי או משפחתי, כפי שיוגדר בצו שיוציא שר הכלכלה והתעשייה מכוח סמכותו לפי פקודת היבוא והיצוא, יהיה פטור מחובת עמידה בדרישות התקן הרשמי החל עליו, אם מתקיימים לגביו כל אלה:
 |
|  |  |  |  |  | 1. לצורך התקנת המצרך, הפעלתו או תחזוקתו לא נדרש בעל מקצוע;
 |
|  |  |  |  |  | 1. המצרך אינו מצרך מזון, כהגדרתו בחוק הגנה על בריאות הציבור (מזון), התשע"ו- 2015[[3]](#footnote-4) ואינו מצרך תעבורה, כהגדרתו בצו הפיקוח על מצרכים ושירותים (ייצור מוצרי תעבורה והסחר בהם), התשמ"ג-1982[[4]](#footnote-5);
 |
|  |  |  |  |  | 1. המצרך נכלל ברשימה שיפרסם הממונה, כמפורט בסעיף קטן (2).
 |
|  |  |  |  | 1. הממונה יפרסם באתר האינטרנט של המשרד בתוך 30 ימים מיום אישור התיקון לחוק התקנים את רשימת המצרכים שלא חלה עליהם חובת עמידה בדרישות תקן רשמי אם הם מיובאים ביבוא אישי.".
 |
| תחילה |  | 1. תחילתו של סעיף 112 לחוק רישוי שירותים ומקצועות בענף הרכב, כנוסחו בסעיף 1 לחוק זה, ביום ט"ז בניסן התשע"ח (1 באפריל 2018).
 |
|  |  | 1. תחילתם של סעיפים 8 ו-9 לחוק התקנים, כנוסחם בסעיף 2 לחוק זה, עם כניסתו לתוקף של צו שיתקין שר הכלכלה והתעשייה בהתאם לפקודת היבוא והיצוא לעניין יבוא אישי.
 |

1. ס"ח התשע"ו, עמ' 970. [↑](#footnote-ref-2)
2. ס"ח התשי"ג, עמ' 30. [↑](#footnote-ref-3)
3. [דיני מדינת ישראל [נוסח חדש],](http://www.nevo.co.il/Law_word/law18/36.pdf) עמ' 749. [↑](#footnote-ref-4)
4. ק"ת התשמ"ג, עמ' 1090. [↑](#footnote-ref-5)